Pokémon

Pokémon-verdenen

Pokémon-verdenen er befolket av både mennesker og pokémoner, skapninger som minner en del om virkelighetens dyr. Pokémoner kan fanges i pokéballer av mennesker, hvor de lagres til det er bruk for dem, som regel når eieren skal kjempe. Her utføres alle kamper med pokémoner. Ved å vinne kamper får pokémoner erfaring (også kalt Exp. i spillene), og kan lære nye angrep og eventuelt utvikle seg til en sterkere versjon av seg selv. De fleste pokémoner kan utvikles i flere trinn (maks 3 trinn). En pokémontrener skaffer seg ry ved å slå gymledere. Pokémon er delt inn i 18 forskjellige typer: Ice (is), grass (gress), ground (jord), rock (stein), water (vann), fire (ild), dragon (drage), electric (elektrisk), normal (normal), flying (flyge), dark (mørk), steel (stål), poison (gift), bug (insekt), psychic (psykisk), fighting (slåss), ghost (spøkelse) og fairy (fe). De forskjellige typene er sterke og svake overfor andre typer. For eksempel fungerer ild effektivt mot gress, mens ild har en stor svakhet for vann. Noen pokémoner er immune mot forskjellige angrep som kommer mot dem, som for eksempel electric (elektrisk) mot en ground-type (jord) funker dårlig. Eller ta normal mot spøkelse-type, som også hjelper lite. Gymledere spesialiserer seg som regel på én type pokémon, mens trenere generelt oftest har varierte lag.
Pokémoner dør aldri i kamp; de besvimer midlertidig. Mens noen pokémoner blir ofte så hardt skadet at de blir sendt til et Pokémon Center. Merk at vanlige dyr også finnes i Pokémon-verdenen, men blir sjelden nevnt.

Generasjoner

Alle de offisielle Pokémon-spillene har blitt delt inn i generasjoner etterhvert som de ble utgitt. Disse generasjonene er vanligvis utgitt ved hver ny spillutgivelse. Når en ny oppfølger av Pokémon Red og Green er utgitt (som er noenlunde hvert år) vil den inneholde nye pokémoner, karakterer og spillmekanismer, og denne oppfølgeren blir betraktet som starten på en ny generasjon av franchisen. Hovedserien av Pokémon-spill og spin-offene dens, animeen, mangaen og kortspillet blir alle oppdatert med nye pokémoner hver gang en ny generasjon begynner. Noen pokémoner fra nyere spill opptrådte i anime-episoder eller filmer måneder, eller til og med år, før spillet de var programert for kom ut. Den første generasjonen begynte i Japan med Pokémon Red og Green for Game Boy. Franchisen begynte den syvende generasjonen den 18. november 2016 med Pokémon Sun og Moon for Nintendo 3DS. En av de nyeste spillene i hovedserien, Pokémon: Let's Go, Pikachu! og Let's Go, Eevee!, ble lansert for Nintendo Switch 16. november 2018. Pokémon Sword og Shield vil starte den åttende generasjonen på Nintendo Switch og er planlagt å bli sluppet sent i 2019.

Pokémon Go

Pokémon Go er et mobilspill der en skal fange virtuelle monstre (pokémon) med en smarttelefon i den virkelige verden. Spillet er avhengig av mobilens geografiske plassering, og bruker utvidet virkelighet som blander informasjon fra den fysiske verden med ulike virtuelle effekter. Pokémon Go er utviklet av Niantic og utgitt av The Pokémon Company som en del av franchise-systemet Pokémon. Det kom på markedet i juli 2016 for iOS og Android. Spillet hadde (pr 17.08 2016) satt fem mobil-verdensrekorder, for høyeste inntekt den første måneden, mest nedlastet første måneden, flest internasjonale nummer-èn plasseringer både for antall nedlastinger og for mest fortjeneste og raskest til 100mill $. Statsminister Erna Solberg er en av alle de som spilte spillet sommeren 2016.

Pokémon TCG

Pokémon TCG, forkortelse for Trading Card Game, er et kortspill laget av Wizards of the Coast, som også har lagd kjente spill som Dungeons & Dragons og Magic: The Gathering. Det går ut på mye av det andre kortspill går ut på. Man legger ut kort med pokémoner på seg på brettet, og gir dem energi av deres type for å gi dem muligheten til å angripe med deres angrep. All informasjon om angrepene deres og helsepoeng står på kortene. En særegen funksjon i dette spillet er muligheten til å utvikle monstrene, og dermed gjøre dem sterkere.

Pokémon TFG

Pokémon TFG, forkortelse for Trading Figure Game, er et figurspill som er laget av de samme som lagde byttekortspillet, altså Wizards of the Coast. Det spilles ved at man flytter 3D-figurer av pokémoner rundt på et spillebrett, og prøver å motstanderens mål. Underveis kan man kjempe mot motstanderens pokémon ved å spinne figurfoten. Spillet har et startsett som inneholder utstyr og regler, og i tillegg har det kommet tilleggspakker med ekstra figurer. Spillet har over 40 forskjellige figurer. Spillet er nå ute av produksjon.